Jovanka Nikolić
Jovanka Nikolić (Novi Sad, 16. decembra 1952 — Novi Sad, 8. januara 2017) je srpska autorka proze, poezije i poezije za decu.

Diplomirala je na Višoj pedagoškoj školi (fizičko vaspitanje) na Univerzitetu u Novom Sadu i Fakultetu dramskih umetnosti u Beogradu (organizacija scenskih i kulturno-umetničkih delatnosti). Bila je zaposlena u ustanovama koje su se bavile organizacijom sporta. Duže vreme bavila se sportskom koreografijom za svečanosti posvećene velikim sportskim i društvenim događajima. 

Piše poeziju, prozu i knjige za decu. U njenoj prozi kojoj je najviše posvećena, kako kaže V. Gvozden, „Predmeti date realnosti se razaraju da bi se stvorila samostalna slika obeležena problemom identiteta, zaljubljenosti i samozaljubljenosti, nemoći, usamljenosti, privrženosti – kategorija koje su podložne, na ovaj način posmatrane, brojnim iskrivljavanjima i ironijskim obrtima.“
 
Jovanka Nikolić živi i radi u Novom Sadu.

Dela 
Jovanka Nikolić do sada je objavila sledeće knjige:
„Lepet“ (pesme), Matica srpska, Novi Sad 1980; 
„O raznim stvarima“ (pesme za decu), Draganić, Beograd 1999;
“Menu“ (kratke priče), KOV, Vršac 1985; 
„Od predvečerja do praskozorja“ (kratke priče), KOV, Vršac 1994; 
„Izvesni periodi u sto fragmenata“ (roman), RAD, Beograd 1997; 
„Tako sam te voleo“ (knjiga proze) Draganić, Beograd 1999; 
„Priče iz starine“ (roman), Svetovi, Novi Sad 2006. godine

Izvori 

Srpski pisci
Spisateljice
Pisci za djecu
Biografije, Novi Sad
Authority control